
AVIZ
asupra propunerii legislative pentru modificarea Legii nr. 38/2003 privind transportul în regim de taxi şi în regim de închiriere


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr. 38/2003 privind transportul în regim de taxi şi în regim de închiriere, trimis cu adresa nr. PL.X- 712 din 3 octombrie 2006 şi înregistrat sub nr. 31/1133 din  4.10.2006.



Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 21 septembrie 2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectul de lege în şedinţa din  10 octombrie 2006.


Membrii comisiei au examinat proiectul de lege supus aprobării,  expunerea de motive la proiectul de lege, avizul favorabil al Consilului Legislativ cu nr. 984/14.07.2006 precum şi Punctul de vedere al Guvernului cu nr. 1529 din 16.05.2006 care precizează că nu susţine adoptarea prezentei iniţiative.
În urma dezbaterilor, membrii comisiei, constatînd că pe ordinea de zi se mai află o propunere cu acelaşi obiect adoptată de de Senat, faţă de care iniţiatorii prezentei iniţiative pot veni cu amendamente, au hotărât, cu unanimitate de voturi, avizarea negativă a proiectului de lege.


În raport de obiectul şi conţinutul său normativ, proiectul de lege face parte din categoria legilor ordinare.
                   PREŞEDINTE,                      SECRETAR,
                    Sergiu Andon                        George Băeşu
Consilier

